Koneistuksen ammattitaidon SM-kilpailussa on ensimmäisenä päivänä suoritettu ohjelmointia ja koneistusta. Ensimmäisenä kilpailupäivänä suoritettiin ohjelmointia jyrsintää ja sorvausta varten, jonka jälkeen vuorot jaettiin aamu- ja iltavuoroon. Tiistaina aloitettu koneistuksen osio jatkuu tänään toisena kilpailupäivänä. Puolet kilpailijoista suoritta CNC- jyrsintää, ja toinen vuoro käyttää saman ajan CNC- sorvaukseen. Jyrsinnässä materiaalina oli alumiini ja sorvauksessa messinki.

Yksilökilpailuna käytävässä lajissa suomenmestaruudesta kilpailee kahdeksan finalistia ja ulkomaalaisia vieraskilpailijoita on kaksi, Liechtensteinista ja Venäjältä.

Koneistajan ammattiin valmistuneet voivat työskennellä teollisuuden alalla valmistaen esimerkiksi teräsrakenteita. Ala on vanha, mutta laitteiden kehittymisen myötä myös ammattilaisten vaatimustaso on kasvanut. Yhden työntekijän tehtävänä saattaa olla viiden työkoneen tarkkailu, ja samanaikaisesti tehdä laaduntarkkailua.

Tilanne Suomessa työllistymisen suhteen on tällä hetkellä hyvä, vaikka koulutusta järjestetään runsaasti ympäri Suomen. Valmistuneet opiskelijat työllistyvät usein alihankkijoille, jotka valmistavat tuotteita alan isoille yrityksille. Kouluttautumista voi jatkaa myös korkeakoulussa, joko teknillisessä korkeakoulussa tai ammattikorkeakoulussa valmistuen insinööriksi.

Turussa kilpialemassa ovat seuraavat opiskelijat:

Juho Filppula, Ammattiopisto Lappia
Jesper Forsander, Optima
Samppa Surma-aho, Savon ammatti- ja aikuisopisto
Markus Kärkkäinen, Ylä-Savon ammattiopisto
Petteri Kekola, Koulutuskeskus Sedu
Jari Lipponen, Ylä-Savon ammattiopisto
Jonatan Hietaranta, Hyria
Eetu Pulkkinen, Kainuun ammattiopisto

Yleiskuvaus kilpailulajista

Koneistaja valmistaa työturvallisesti metallista tai muista koneistettavista materiaaleista kappaleita ja koneen osia erilaisten työstömenetelmien avulla. Osia valmistetaan tietokoneohjatulla sorvilla ja koneistuskeskuksella. Ohjelmointi tapahtuu CAD/CAM -ohjelman avulla.

Koneistajat työskentelevät pääasiassa konepajojen ja metalliverstaiden palveluksessa tai itsenäisinä yrittäjinä. Ammatissa tarvitaan työstötekniikoiden jä käytettävien materiaalien tuntemusta sekä tarkkuutta, huolellisuutta ja yhteistyötaitoja, unohtamatta kestävän kehityksen periaatetta.